paragraph_text: Kao i godinu dana prije objavljen popis 500 najboljih albuma svih vremena, našao se na udaru kritike. Najveći su kritičari bili Hip-Hop fanovi kao i ljubitelji pop glazbe. Razočaravajuća činjenica je i da su prve dvije pjesme na popisu u imenu pjesme ili sastava nosili ime i samog časopisa. Kritizirano je i to da je pjesma „Stairway to Heaven“ (Led Zeppelina) stavljena tek na 31. mjesto dok pjesma „Bohemian Rhapsody“ (sastava Queen) je tek na 163. mjestu ljestvice. „Smoke on the Water“ (Deep Purplea) je na 426., a „Comfortably Numb“ (Pink Floyda) na 321. mjestu. Najstarija pjesma liste je „Rollin' Stone“ od Muddy Waters iz 1950. na 459. mjestu. Najnovija je pjesma „Hey Ya!“ OutKasta iz 2003. godine na 180. mjestu ljestvice. Najčešće izabrani izvođač bili su Beatles s 23 pjesme. Pjesma „La Bamba“ na 345. mjestu jedina je pjesma na popisu koja nije na engleskom jeziku.